James Cameron

James Cameron (Kapuskasing, Ontario, Kanada, 1954ko abuztuaren 16) zinema zuzendaria, produktorea eta gidoigilea da. Zuzendari onenaren Oscar Saria irabazi du, eta ezaguna da diru irabazi itzelak lortu dituzten akziozko zein zientzia-fikziozko filmak egiteagatik. Oro har, haren filmek gizaki eta teknologiaren arteko harremana jorratzen dute. Titanic eta Avatarrekin historiako aurrekontu handieneko bi filmak zuzendu ditu, 1.800 eta 2.700 miloi dolarreko gastua izan baitute, hurrenez hurren.

 Bizitza 
1978an, Xenogenesis bere lehen film laburra egin zuen. Piraña II: Itsasoko banpiroak (1981) haren lehen film luzea da, baina The Terminatorrek (1984) ekarri zion lehenbiziko arrakasta handia, bai dirutan, bai ikusle kopuruan, bai kritikaren txaloetan. Hala, aurrekontu handiagoa lortu zuen bere hurrengo proiekturako: Aliens: itzulera (1986), era berean arrakasta handia lortu zuena.

Abyss (1989) hurrengoa izan zen: zinema aretoetan porrot egin zuen. Krisialdi horretan zebilela erabaki zuen ordu arte sekula egin izan zen efektu berezietako film ikusgarriena egitea: Terminator 2: azken judizioa (1991), berebiziko harrera izan zuena. Gezur arriskutsuak (1994) egin zuen ondoren: arrakasta itzela, beste behin ere. Egun arraroak (1995) egin ondoren hasi zen bere proiektu nagusiaren gidoia idazten: Titanic (1997). 1912ko apirilaren 14an Ipar Atlantikoko uretan hondoratu zen ontzi famatuaren historia zinemara eramateko 1.800 mila milioi dolar gastatu zituen. Izugarrizko arrakasta lortu zuen, ordu arteko ikusle kopuru markak hautsi baitzituen. Kritika eta zaleen txaloez gain, Holywoodeko Zinema Akademiarena ere bereganatu zuen: 11 Oscar, tartean film eta zuzendari hoberenarena.

 Filmografia 
Taula honetan ikus daitezke zuzendutako filma bakoitzaren bi aktore, enpresa ekoizlea eta beste izenburuak (gaztelaniaz, frantsesez):
UrteaFilmaAktoreakEkoizleaIzenburuak (es,fr)1978XenogenesisWilliam Wisher --1981Piranha II: The SpawningTricia O'Neil, Lance HenriksenUnited Artists Corporation 1984The TerminatorArnold Schwarzenegger, Michael BiehnHemdale films1986AliensWilliam Hope, Paul ReiserBrandywine Productions 1989The AbyssEd Harris, Mary Elizabeth MastrantonioLightstorm Entertainment1991Terminator 2: Judgment DayArnold Schwarzenegger, Edward FurlongCarolco Pictures 1994True LiesArnold Schwarzenegger, Charlton HestonLightstorm Entertainment1996T2-3D: Battle Across Time --Lightstorm Entertainment 1997TitanicLeonardo DiCaprio, Kate Winslet20th Century Studios2002Expedition: Bismarck -- --2003Ghosts of the AbyssBill Paxton, James CameronWalt Disney Pictures 2005Aliens of the DeepAnatoly Sagalevich, James CameronWalt Disney Pictures2009AvatarSam Worthington, Zoe Saldaña20th Century Studios2012Titanic 3D -- --2022Avatar: The Way of WaterSam Worthington, Zoe Saldaña20th Century Studios

 Erreferentziak 

Kategoria:James Cameron
Kategoria:Kanadako Ordenaren Burkideak
Kategoria:Agnostikoak
Kategoria:Zuzendari onenaren Urrezko Globo saridunak
Kategoria:Kanadako asmatzaileak
Kategoria:Kanadako zinema zuzendariak
Kategoria:Oscar saria irabazi duten zinema zuzendariak